cyanic-selkie/wikianc huggingface dataset:
คำประกาศอิสรภาพสหรัฐ
คำประกาศอิสรภาพเป็นแรงบันดาลใจให้กับเอกสารที่มีความคล้ายคลึงกันหลายฉบับในประเทศอื่น ๆ ฉบับแรกเป็นคำประกาศ ปี ค.ศ. 1789 ของสหรัฐเบลเยียมซึ่งได้ถูกประกาศในช่วงการปฏิวัติบราเดนท์ในเนเธอร์แลนด์ของออสเตรีย นอกจากนี้ยังเป็นต้นแบบสำหรับคำประกาศอิสรภาพหลายฉบับมากมายในยุโรปและละตินอเมริกา ตลอดจนแอฟริกา(ไลบีเรีย) โอเชียเนีย(นิวซีแลนด์) ในช่วงครึ่งแรกของศตวรรษที่ 19
โรซาริโอ ดอว์สัน
โรซาริโอ อิซาเบล ดอว์สัน (Rosario Isabel Dawson ; เกิด 9 พฤษภาคม พ.ศ. 2522) เป็นนักแสดงชาวอเมริกัน, นักพากย์เสียง, โปรดิวเซอร์ และนักเคลื่อนไหว เธอเปิดตัวในภาพยนตร์อิสระเรื่อง คิดส์ ปี ค.ศ. 1995 ผลงานภาพยนตร์เรื่องต่อมาของเธอ ได้แก่ ชีวิตนี้ต้องชู้ต (1998), Josie and the Pussycats (2001), เอ็มไอบี หน่วยจารชนพิทักษ์จักรวาล 2 (2002), Rent (2005), เมืองคนตายยาก (2005), เซอร์ แสบ ป่วน (2006), โชเฟอร์บากพญายม (2007),  เจ็ดหัวใจศรัทธา (2008), ด่วนวินาศหยุดไม่อยู่ (2010) และ Top Five (2014) ดอว์สันยังให้เสียงพากย์สำหรับ ดิสนีย์/มาร์เวล, วอร์เนอร์บราเธอส์/ดีซีคอมิกส์, และช่องนิคคาโลเดียนของไวอาคอมซีบีเอส
อ้างอิง
1979
แฟลต
แฟลต เป็นคำทับศัพท์ภาษาอังกฤษ flat สามารถหมายถึง
จรัสพร บรรดาศักดิ์
จรัสพร บรรดาศักดิ์ เกิดวันที่ 1 มีนาคม พ.ศ. 2536 ที่จังหวัดนครราชสีมา เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งบอลเร็ว และเคยอยู่ร่วมสังกัดทีมสโมสรวอลเลย์บอลนครราชสีมา
ประวัติ
พ.ศ. 2556 จรัสพร บรรดาศักดิ์ ได้รับเลือกให้เป็นตัวแทนวอลเลย์บอลหญิงทีมชาติไทย เข้าแข่งขันศึกอินวิเตชัน ที่จัดขึ้น ณ ประเทศจีน รวมถึงในปีเดียวกัน เธอได้รับเลือกให้เป็นหนึ่งในตัวแทนนักวอลเลย์บอลหญิงทีมชาติไทยที่มีอยู่ทั้งหมด 22 คน ในการเข้าร่วมแข่งขันวอลเลย์บอลเวิลด์กรังด์ปรีซ์ 2014
เดือนมกราคม พ.ศ. 2557 จรัสพรได้ทำหน้าที่ร่วมกับมหาวิทยาลัยรัตนบัณฑิต สำหรับการแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 41 และปีเดียวกันนี้ เธอได้ทำหน้าที่ร่วมกับสโมสรวอลเลย์บอลนครราชสีมา ในการแข่งขันวอลเลย์บอลหญิงชิงแชมป์สโมสรเอเชีย 2014 ที่จัดขึ้น ณ จังหวัดนครปฐม โดยในวันที่ 17 เมษายน ทีมของเธอสามารถชนะทีมสโมสรวอลเลย์บอลมาติน วาลามิน จากประเทศอิหร่านทั้ง 3 เซ็ต
เดือนกรกฎาคม พ.ศ. 2557 ได้มีการประกาศการร่วมทีมของจรัสพรกับทางสโมสรวอลเลย์บอลบางกอกกล๊าส และในเดือนกันยายนของปีเดียวกัน เธอได้เป็นตัวแทนวอลเลย์บอลหญิงทีมชาติไทย เข้าแข่งขันรายการวอลเลย์บอลหญิงชิงแชมป์เอเชียนคัพ 2014 ที่เซินเจิ้น ประเทศจีน โดยในวันที่ 6 กันยายน ทีมของเธอเป็นฝ่ายแพ้ทีมชาติไต้หวันที่ 2-3 เซ็ต ส่วนวันที่ 7 กันยายน ทีมของเธอเป็นฝ่ายแพ้ต่อทีมชาติคาซัคสถาน ทั้ง 3 เซ็ต และวันที่ 8 กันยายน ทีมของเธอเป็นฝ่ายแพ้ต่อทีมชาติญี่ปุ่น 3 เซ็ต ต่อมา ในวันที่ 12 กันยายน ซึ่งเป็นรอบชิงอันดับ 5 ทีมของเธอสามารถเป็นฝ่ายชนะทีมชาติไต้หวันทั้ง 3 เซ็ต
วันที่ 25 กันยายน พ.ศ. 2557 จรัสพรได้เข้าแข่งขันรายการวอลเลย์บอลหญิงชิงแชมป์โลก 2014 ที่เวโรนา ประเทศอิตาลี ซึ่งทีมของเธอเป็นฝ่ายแพ้ทีมชาติเนเธอร์แลนด์ทั้ง 3 เซ็ต และในวันที่ 28 กันยายน ทีมของได้เธอตกรอบแรก โดยเป็นฝ่ายแพ้ทีมชาติคาซัคสถานทั้ง 3 เซ็ต
พ.ศ. 2558 จรัสพรได้รับการเรียกตัวจากน.ต.ณัฐพนธ์ ศรีสมุทรนาค ในการเข้าทำหน้าที่ร่วมกับทีมชาติไทย สำหรับการแข่งขันวอลเลย์บอลหญิงระดับนานาชาติของปีดังกล่าว
อำเภอท่าแพ
ประวัติ
อำเภอท่าแพ เดิมเป็นพื้นที่ตำบลท่าแพ เป็นตำบลเก่าแก่ตั้งอยู่ในท้องที่อำเภอมำบัง (อำเภอเมืองสตูลในปัจจุบัน) คำว่า "ท่าแพ" สันนิษฐานว่ามาจากคำว่า "บาราเกต" หรือ "เบอราเกต"  ซึ่งเป็นภาษามลายู แปลว่า "ท่าแพ" หรือ "การล่องแพ"  เพราะเดิมตำบลท่าแพ ก็คือ ตำบลบาราเกต มีท่าเรือขนถ่ายสินค้าเพื่อนำไปขายที่อำเภอเมืองสตูล และตำบลใกล้เคียง
ต่อมาเมื่อวันที่ 1 มิถุนายน พ.ศ. 2519 ได้มีประกาศกระทรวงมหาดไทยให้แยกตำบลท่าแพ ตำบลแป-ระ จากกิ่งอำเภอควนกาหลง และตำบลสาคร จากอำเภอเมืองสตูล รวมตั้งเป็น กิ่งอำเภอท่าแพ  และในวันที่ 30 มีนาคม พ.ศ. 2525 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลแป-ระ รวมตั้งเป็นตำบลท่าเรือ จนกระทั่งเมื่อวันที่ 3 มิถุนายน 2537 จึงมีพระราชกฤษฎีกาฯ ยกฐานะขึ้นเป็น อำเภอท่าแพ  จนถึงปัจจุบัน
การปกครองส่วนภูมิภาค
อำเภอท่าแพแบ่งพื้นที่การปกครองออกเป็น 4 ตำบล 28 หมู่บ้าน ได้แก่
การปกครองส่วนท้องถิ่น
ท้องที่อำเภอท่าแพประกอบด้วยองค์กรปกครองส่วนท้องถิ่น 4 แห่ง ได้แก่
พายุไห่ถาง
ไห่ถาง เป็นชื่อพายุหมุนเขตร้อนในรายชื่อชุดที่ 5 ลำดับที่ 16 ของมหาสมุทรแปซิฟิกตะวันตกฝั่งเหนือ ส่งโดยประเทศจีน
แฟลต (ดนตรี)
ในทางดนตรี แฟลต (flat) หมายถึงระดับเสียงที่ต่ำลงจากปกติ หากจะระบุให้ชัดเจนก็คือ ระดับเสียงที่ต่ำลงทีละครึ่งเสียง (semitone) เขียนแทนด้วยสัญลักษณ์ มีรูปร่างคล้ายกับอักษรตัวเล็ก b เป็นเครื่องหมายแปลงเสียง (accidental) ชนิดหนึ่ง
ตัวโน้ตที่ถูกกำกับด้วยแฟลตจะมีเสียงต่ำลงครึ่งเสียง ในบันไดเสียงสากลที่แต่ละอ็อกเทฟ (octave) ห่างกัน 12 ครึ่งเสียง เสียงซีแฟลตจะเทียบเท่ากับเสียงบีเนเชอรัล และเสียงจีแฟลตจะเทียบเท่ากับเสียงเอฟชาร์ป เป็นต้น
นอกจากนี้ยังมี ดับเบิลแฟลต (double flat) คือระดับเสียงต่ำลงสองครึ่งเสียง ซึ่งเทียบเท่ากับการลดลงหนึ่งขั้นเสียง เขียนแทนด้วยสัญลักษณ์ พบได้ในโน้ตเพลงที่มีการปรับคีย์ดนตรี และที่พบได้น้อยกว่าคือ ทริเปิลแฟลต (triple flat) คือระดับเสียงต่ำลงสามครึ่งเสียง เขียนแทนด้วย
ในการปรับเสียงเครื่องดนตรี คำว่า แฟลต ยังหมายถึง เสียงที่เพี้ยนต่ำลงจากเดิมเล็กน้อย หากมีเครื่องสายหรือเสียงนักร้องที่แตกต่างกันเล็กน้อย เสียงที่ต่ำกว่า จะเรียกว่าเสียงแฟลต เมื่อเทียบกับอีกเสียงหนึ่งซึ่งสูงกว่า
อักขระยูนิโคด '♭' (U+266D) คือเครื่องหมายแฟลต และ '𝄫' (U+1D12B) คือเครื่องหมายดับเบิลแฟลต
เจ้าชายค็อนราทแห่งบาวาเรีย
เจ้าชายค็อนราทแห่งบาวาเรีย (Konrad Luitpold Franz Joseph Maria Prinz von Bayern; 28 พฤศจิกายน ค.ศ. 1883 – 6 กันยายน ค.ศ. 1969) เป็นสมาชิกพระราชวงศ์บาวาเรียแห่งราชวงศ์วิทเทิลส์บัค
พระประวัติ
เจ้าชายค็อยราทประสูติที่มิวนิก, รัฐไบเอิร์น ทรงเป็นพระโอรสพระองค์สุดท้องใน เจ้าชายเลโอพ็อลท์แห่งบาวาเรีย กับ อาร์ชดัชเชสกีเซอลาแห่งออสเตรีย ในสมัยสงครามโลกครั้งที่หนึ่ง พระองค์และเจ้าชายเกออร์ค พระเชษฐาได้เป็นทหารในกองทัพบาวาเรีย โดยทรงเป็นกองกำลำงสำคัญในแนวรบด้านตะวันออก ในฐานะผู้บัญชาการทหารม้าที่ 2 อาร์ชดยุกฟรันทซ์ แฟร์ดีนันท์แห่งออสเตรีย โดยทรงมียศที่พันตรี ก่อนจะทรงลาออกจากตำแหน่งเมื่อวันที่ 6 กุมภาพันธ์ ค.ศ. 1919
เสกสมรส
พระองค์ทรงเสกสมรสกับ เจ้าหญิงมารีอา บอนน์แห่งซาวอย-เจนัว ผู้เป็นพระญาติ เมื่อวันที่ 8 มกราคม ค.ศ. 1921 ซึ่งงานเสกสมรสของพระองค์นั้น ถูกจัดขึ้นที่ ปราสาทปีเยมอนเต โดยมีผู้เข้าร่วมงานหลายพระองค์ อาทิ พระเจ้าวิตโตรีโอ เอมานูเอเลที่ 3 แห่งอิตาลี เจ้าชายอุมแบร์โต เจ้าชายแห่งปีเยมอนเต และเจ้าชายเอมานูเอเล ฟิลิแบร์โต ดยุกแห่งออสตา และพระสหายของพระชายา จำพวกสตรีชั้นสูงของหลายประเทศเข้าร่วม ซึ่งงานเสกสมรสของพระองค์และเจ้าหญิงมารีอา บอนน์ พระชายา เป็นการจัดงานเสกสมรสของพระราชวงศ์แห่งอิตาลีและเยอรมันขึ้นครั้งแรกหลังจากทั้ง 2 เป็นอริกันในสงครามโลก และยังเป็นการเชื่อมสัมพันธ์ที่ดีของทั้ง 2 ประเทศ ทั้ง 2 มีพระบุตร 2 พระองค์คือ
หลังจากสงครามโลกครั้งที่สอง เจ้าชายค็อนราทถูกทหารจับไปที่เมืองฮินเทอร์ชไตน์ และทรงถูกนำตัวไปที่ลินเดา และทรงฝึกงานอยู่ในโรงแรมแห่งหนึ่งร่วมกับ เจ้าชายวิลเฮ็ล์ม มกุฎราชกุมาร และอดีตนักการฑูตนามว่า ฮันส์ ฟอร์แมคเกอร์ พระชายาหรือที่ทรงรู้จักในนามของ เจ้าหญิงค็อนราท พระชายา ทรงงานเรื่องพยาบาลทหาร กับพระญาติหลายพระองค์ แต่ไม่ถูกถูกอนุญาตให้เสด็จเข้ามาในประเทศเยอรมนี ได้ และสามารถกลับมารวมพระญาติอีกครั้งในปี ค.ศ. 1947 ซึ่งขณะนั้น พระองค์มีอาชีพที่ดีขึ้น ก่อนจะสิ้นพระชนม์ลงเมื่อวันที่ 6 กันยายน ค.ศ. 1969 สิริพระชันษา 85 ปี
อ้างอิง
18831969
Enigmail
Enigmail เป็นตัวเสริมขึ้น (add-on) เพื่อเพิ่มความปลอดภัยให้กับข้อความหรือข้อมูลต่างๆ ให้กับเมล์ไคลเอ็นเช่น มอซิลลา ไฟร์ฟอกซ์ (Mozilla Firefox) ธันเดอร์เบิร์ด (Thunderbird) หรือ ซีมังกี (SeaMonkey) ซึ่งจะทำให้ข้อมูลที่ส่งนั้นอาจมีการเซ็นลายเซ็นดิจิตอล (Digital Signature) เพื่อยืนยันได้ว่าเป็นผู้ส่งคนนี้จริงๆ รวมถึงสามารถทำการเข้าและถอดรหัสข้อความได้อีกด้วย โดยมีการเข้า-ถอดรหัสแบบอัตโนมัติโดยใช้มาตรฐานของ OpenPGP เมื่อเราส่งข้อความแนบไปในอีเมลล์ที่เข้ารหัสแล้ว จะไม่มีการรั่ว ไหลของข้อมูลโดยเด็ดขาด นั่นคือถึงแม้ว่าผู้ไม่ประสงค์ดีจะแอบดักจับข้อมูล ก็จะได้แต่ข้อมูลที่ทำการเข้ารหัสไว้ ไม่สามารถอ่านออกเป็นเนื้อความที่เข้าใจได้ นั่นหมายความว่าการใช้ Enigmail พร้อมกับOpenPGP นั้นเป็นทางเลือกที่ดีมากทางหนึ่ง เพื่อให้อีเมลมีความเป็นส่วนตัวมากที่สุด
รายละเอียด
การติดต่อสื่อสารที่ปลอดภัยเป็นความลับระหว่างผู้ส่งกับผู้รับเท่านั้น เป็นสิ่งสำคัญในการติดต่อสื่อสารกันระหว่างบุคคลต่อบุคคลบนโลกอินเทอร์เน็ต ดังเช่นที่เราไม่ต้องการให้ใครมาดักฟังขณะที่เรากำลังคุยโทรศัพท์หรือแอบดักอ่านอีเมลล์ของเราโดยพลการ นี่จึงเป็นเหตุผลหนึ่งที่ทำให้เราต้องทำการเข้ารหัสข้อความของเรา Enigmail นั้นเอามาจากชื่อของเครื่องอินิกมา ในสมัยสงครามโลกครั้งที่ 2 โดยมีโฮมเพจคือ http://enigmail.mozdev.org
ในการใช้ Enigmail จำเป็นต้องมีแพ็คเกจที่คอยจัดการกับกุญแจเช่น GNU Privacy Guard (GnuPG) ซึ่งเป็นเวอร์ชันของ PGP สำหรับวินโดวส์ ซึ่งเป็นโอเพนซอร์สที่เราสามารถดาวน์โหลดมาใช้ได้ฟรีๆ โดย Enigmail ทำงานได้ดีมากในเรื่องการซ่อนความซับซ้อนในการทำงาน ทำให้การส่งและรับข้อความมีความง่ายและน่าเชื่อถือต่อผู้ใช้ในการสร้างใบรับรองอิเล็กทรอนิกส์ (Digital Certificate) รวมถึงการเข้าและถอดรหัส
อัลกอลิทึมที่ใช้ในการเข้ารหัส
การสร้างกูญแจของ Enigmail นั้นสามารถเลือกอัลกอลิทึมในการเข้ารหัสได้ทั้ง DSA & ElGamal หรือ RSA โดยใช้หลักการของกุญแจที่ไม่สมมาตร (Asymetric key) คือ กุญแจสาธารณะและกุญแจส่วนตัว โดยยิ่งถ้ากุญแจมีอัลกอลิทืมที่มีความซับซ้อนและขนาดของกุญแจมากเพียงใด โอกาสที่การถอดรหัสโดยการใช้บรูทฟอร์ส (Brute force) นั้นยิ่งมีโอกาสน้อยลง
กระจกเงาทุติยภูมิ
กระจกเงาทุติยภูมิ (secondary mirror) คือกระจกเงาบานที่ 2 ในกล้องโทรทรรศน์สะท้อนแสง ซึ่งใช้เพื่อรวบรวมและโฟกัสแสง โดยทั่วไปแล้วแสงที่รวบรวมโดยกระจกเงาปฐมภูมิจะผ่านไปยังตำแหน่งของกระจกเงาทุติยภูมิก่อนที่จะไปถึงยังจุดโฟกัส กระจกเงาทุติยภูมิจะปรับแสงไปทางด้านข้างในกรณีของกล้องโทรทรรศน์แบบนิวตัน หรือสะท้อนกลับไปในทิศตรงกันข้ามผ่านระนาบโฟกัสและผ่านกระจกเงาหลักในกรณีของกล้องโทรทรรศน์แบบกัสแกร็ง หรือแบบอื่น ๆ
โดยปกติแล้วกระจกเงาทุติยภูมิจะถูกค้ำด้วยฐานยึดรูปตัว X (บางครั้งเรียกว่า "แมงมุม") บนเส้นทางแสงระหว่างแหล่งกำเนิดแสงกับกระจกเงาปฐมภูมิ แต่สิ่งที่สำคัญที่สุดคือกระจกเงาต้องไม่ทำให้เกิดการบิดเบี้ยวของภาพ แต่ละจุดบนกระจกเงาปฐมภูมิจะถูกสร้างเป็นภาพขึ้นโดยแยกอิสระกัน และเมื่อพื้นที่เพิ่มขึ้น ความสว่างของภาพที่แสงอ่อนจะเพิ่มขึ้นได้โดยไม่ต้องเปลี่ยนรูปร่างของภาพ นั่นคือ กระจกเงาทุติยภูมิและตัวรองรับอาจบิดเบี้ยวเล็กน้อยเนื่องจากฟังก์ชันกระจายจุด และการแผ่รังสีจากแหล่งกำเนิดแสงจ้าอาจทำให้เกิดการเลี้ยวเบนเป็นรูปกากบาทซึ่งพบได้ทั่วไปในในการสร้างภาพ
ฟอนดี เคอร์ติส-ฮอลล์
ฟอนดี เคอร์ติส-ฮอลล์ (Vondie Curtis-Hall; เกิด 30 กันยายน พ.ศ. 2493) เป็นนักแสดง, นักเขียนบท, ผู้กำกับภาพยนตร์ และผู้กำกับรายการโทรทัศน์ชาวอเมริกัน ในฐานะนักแสดงเขาเป็นที่รู้จักจากการรับบท ดร.เดนนิส แฮนค็อก ในละครทางการแพทย์ของซีบีเอสเรื่อง Chicago Hope ที่สร้างโดย เดวิด อี. เคลลีย์ และเบ็น ยูริช ในซีรีส์โทรทัศน์ของเน็ตฟลิกซ์เรื่อง แดร์เดวิล เขาเขียนบท, กำกับ และแสดง ในภาพยนตร์ลัทธิเรื่อง Gridlock'd
อ้างอิง
1950
เอสอีเอส
เอส.อี.เอส (S.E.S.; 에스이에스) เป็นเกิร์ลกรุปเกาหลีใต้ ก่อตั้งโดยเอสเอ็มเอนเตอร์เทนเมนต์ ประกอบด้วยสมาชิกจำนวนสามคนคือ บาดา, ยูจีน และ ชู เอส.อี.เอส ได้รับการยกย่องให้เป็นหนึ่งในเกิร์ลกรุปที่ประสบความสำเร็จวงแรกของวงการเพลงเกาหลีใต้ พร้อมยุคสมัยเดียวกันกับวงคู่แข่ง คือ พิงเคิล และ เบบีวอกซ์ เอส.อี.เอส ได้ออกอัลบั้มทั้งสิ้น 7 อัลบั้มก่อนที่จะแยกวงไปในปี ค.ศ. 2002
ประวัติ
S.E.S ถือเป็นเกิร์ลกรุ๊ปวงแรกของเอสเอ็มเอนเตอร์เทนเมนต์ ซึ่งในขณะนั้นเพิ่งประสบความสำเร็จอย่างล้นหลามกับการปั้นไอดอลบอยแบนด์อย่าง H.O.T ที่กลายเป็นไอคอนของไอดอลเกาหลีมาจนถึงทุกวันนี้
สมาชิกทั้ง 3 คนของ S.E.S นั้นประกอบไปด้วย บาดา, ยูจิน และชู ซึ่งชื่อของวงนั้นก็นำมาจากตัวอักษรตัวแรกของชื่อพวกเธอ Sea, Eugene, Shoo (ในส่วนของบาดานั้น นำมาจากคำว่า Sea ที่ในภาษาเกาหลีคือคำว่า บาดา = 바다)
ก่อนการเดบิวต์นั้น บาดาได้ถูกพบเจอในปี 1996 เมื่อ อี ซูมาน ประธาน SM ได้เห็นเธอทำการแสดงที่โรงเรียนจึงชักชวนเธอเข้ามาเป็นเด็กฝึกในค่าย
ในขณะที่ยูจินนั้น เพียงแค่ส่งวีดีโอการร้องและการเต้นเข้ามา บริษัทก็เรียกเธอเข้ามาเซ็นสัญญาเป็นเด็กฝึกทันที แม้จะยังไม่เคยเห็นตัวจริงของเธอ
ส่วนชู เป็นสมาชิกเพียงคนเดียวของวงที่ผ่านการออดิชั่นแบบปกติเข้ามาเป็นเด็กฝึกของบริษัท หลังจากที่ทั้ง 3 คนเข้ามาเป็นเด็กฝึกของ SM ได้ไม่นาน พวกเธอก็ถูกฟอร์มวงขึ้นมาด้วยกันเพื่อฝึกซ้อมทั้งการร้อง การเต้น และการแสดง จนในที่สุดก็ถึงวันที่พวกเธอได้เดบิวต์
เอส.อี.เอส เดบิวต์ครั้งแรก ในช่วงปลายปีค.ศ. 1997 ถีอว่าเป็นเกิร์ลกรุ๊ปวงแรกของค่าย เอสเอ็มเอ็นเตอร์เทนเมนต์ ต่อจากบอยแบนด์วงแรกของค่าย อย่าง H.O.T. วง S.E.S. ถือว่าเป็นวงที่ประสบความสำเร็จมากที่สุดในยุค 90'S ซึง่เป็นยุคของ H.O.T.,เชคสกีส์,ชินฮวา, Baby VOX, g.o.d และในช่วงเวลานั้นเอสอีเอส.ถือเป็นวงคู่แข่งตลอดกาลกับ พิงเคิล ของ ดีเอสพีมีเดีย เนื่องด้วยความนิยมที่ใกล้เคียงกัน พวกเธอเดบิวต์ด้วยเพลง "I'm your girl"ซึ่งประสบความสำเร็จอย่างมาก เป็นเพลงที่ทำให้รู้จักพวกเธอสามคน ซึ่งกลายเป็นเพลงสัญลักษณ์ของวงมาจนถึงทุกวันนี้ และได้ปล่อยซิงเกิ้ลที่สองจากอัลบั้มเดียวกัน เพลง"Oh my love"
หลังจากประสบความสำเร็จกับอัลบั้มแรก ทางวงได้ ปล่อยอัลบั้มที่ 2 "Sea&Eugene&Shoo" ได่ปล่อยเพงไตเติ้ลอย่าง "Dreams Come True" ซึ่งเป็นเพลงรีเมค like a fool ของดูโอ้ชาว Finnish คือ Nylon beat ได้ปล่อยซิงเกิ้ลที่สองอย่าง"Nun reul Sarang hae(I Love You)"โดยท่อนแร็ป ได้เอริค มุน และ แอนดี้ ลี จากชินฮวา มาร่วมแร็ป และได้เปิดตัวด้วยเพลงที่ 3 "Shy Boy"
ในปี 1999 พวกเธอได้ปล่อยอัลบั้มที่ 3 "Love" ซึ่งเป็นการฉีกลุคสาวน้อยน่ารักวัยใส เป็นสาวน้อยสุดเปรี้ยว เปิดตัวด้วยเพลง "Love" และ "Twilight Zone" ซึ่งมิวสิควิดีโอเพลง "Twilight Zone"เป็นการเปลี่ยนลุคเลยก็ว่าได้ แถมมิวสิควีดีโอ ทุ่มทุนสร้างหลายวอนมากจริงๆ
และพวกเธอได้เปิดตัวอัลบั้มญี่ปุ่น"PRIME" เปิดด้วยเพลง "T.O.P.(Twinkling Of Paradise)" เวอร์ชันญี่ปุ่น ซึ่งต้นฉบับบร้องโดย ชินฮวา
ช่วงกลางปี 2000 พวกเธอมีอัลบั้มเกาหลีชุดที่สี่ "อะเลทเทอร์ฟรอมกรีนแลนด์" ซึ่งมีเพลงไตเติลอย่าง "Show Me Your Love" และ "Be Natural" ซึ่งมิวสิควิดีโอเพลง "Be Natural " เป็นโทนขาวดำ
ต่อมากลางปี 2001 พวกเธอได้ปล่อยอัลบั้มชุดที่ 4.5 "Surprise" มีเพลง "Just in love" เป็นเพลงรีเมคภาษาญี่ปุ่นของพวกเธอ โดยตัวมิวสิควิดีโอได้มาถ่ายทำที่ประเทศไทย
ต่อมาช่วงปี 2002 ได้ปล่อยอัลบั้มชุดที่ห้า "Choose My Life From U" มีเพลง "U" และ "Just A Feeling" และช่วงกลางปี 2002 ได้ปล่อยอัลบั้มชุดที่ 5.5 "Friend" ซึ่งชื่ออัลบั้ม เป็นชื่อแฟนคลับของวงเรียกกัน โดยปล่อยเพลง "S.II.S(SOUL II SOUL)" ซึ่งอัลบั้มนี้ก็ไม่ประสบความสำเร็จเท่าที่ควร ต่อมามีข่าวลือว่าวงจะแยกวง
แต่แล้วเมื่อปี 2002 บาดา ไม่ต่อสัญญากับเอสเอ็มเอ็นเตอร์เทนเมนท์ ต่อมายูจินก็ไม่ต่อสัญญาเช่นกัน เหลือเพียงแค่ชูที่ต่อสัญญากับทางต้นสังกัดถึงปี 2006
ปัจจุบัน มีผลงานเป็นศิลปินเดี่ยว นักแสดงละครเวที ภาพยนตร์ แต่ถึงอย่างไรเพลงของทางวง ก็ถูกนำไปคัฟเวอร์หลายวง อย่างเช่นเพลง "I'm Your Girl" สัญลักษณ์เพลงของวง แล้วหลายเพลงๆอย่าง "Dream Come True" "Just a feeling"
อนึ่ง ในปี 2014 เพลงของวงอย่างเพลง "Be Natural" ได้ถูกนำมารีเมคโดยเกิร์ลกรุ้ปอย่าง "เรดเวลเวท" ใช้เป็นซิงเกิลที่สองของวง
S.E.S. ได้กลับมารวมตัวอีกครั้งในรายการ "Infinite Challenge" โดยมีเพียงแค่บาดาและชู เนื่องจากยูจินกำลังตั้งครรภ์อยู่ โดยคนที่จะมาแสดงแทน คือ ซอฮย็อน จากวง เกิร์ลส์เจเนอเรชั่น ซึ่งเป็นการกลับมารวมตัวอีกครั้งในรอบ 12 ปี
บาดา ได้มีผลงานกับ เอสเอ็มเอ็นเตอร์เทนเมนต์ ในเพลง"Cosmic" ที่ร่วมร้องกับรยออุก วง ซูปเปอร์จูเนียร์ เพลงนี้อยู่ในโปรเจกต์ เอสเอ็มสเตชัน ฤดูกาลที่ 1
การกลับมา
ช่วงตุลาคม ปี 2016 S.M. Entertainment ประกาศว่า S.E.S กำลังจะคัมแบ็กอย่างเป็นทางการในปี 2016 ในการเฉลิมฉลองครบรอบ 20 ปีของกลุ่ม. เมื่อวันที่ 23 พฤศจิกายน ของกลุ่ม #Remember กลับมาก็ถูกเปิดเผยรายละเอียด S.E.S. เผยแพร่ที่จะเกิดขึ้น วันที่ 28 พฤศจิกายน S.E.S. ปล่อยเพลง "Love [story]" รีเมคของปี 1999 ฮิตของพวกเขา "Love" ผ่านทาง SM Station project
พายุนัลแก
นัลแก เป็นชื่อพายุหมุนเขตร้อนในรายชื่อชุดที่ 5 ลำดับที่ 17 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีเหนือ
พายุนัลแกนั้นอาจหมายถึง
เอสอีเอส
การกลับมา
เริ่มต้นจากการที่ 5 ธันวาคม ได้ร่วมแสดงในเรียลลิตี้โชว์ ตอน "Remember, I'm Your S.E.S." ออกอากาศผ่านทาง app มือถือ Oksusu S.E.S. จัดขึ้นวันที่สองคอนเสิร์ต "Remember, the Day" เมื่อวันที่ 30 เดือนธันวาคมและ 31 ใน Sejong มหาวิทยาลัย Daeyang ฮอลล์ในกรุงโซล. เมื่อวันที่ 17 ธันวาคม 2016, S.E.S. คัมแบ็กใน Yoo Huiyeol's Sketchbook.
เมื่อวันที่ 27 ธันวาคมมีการประกาศว่าอัลบั้มใหม่ S.E.S. โดยมีชื่ออัลบั้ม Remember จะมากับแทร็กในเพลง "Remember" เป็นเพลงแรก จะถูกปล่อยออกมาก่อนที่จะมีอัลบั้มในวันที่ 1 มกราคมและครั้งที่สองชื่อวง "Paradise" ได้รับการปล่อยตัวที่ 2 มกราคมควบคู่ไปกับอัลบั้มเต็ม
เมื่อวันที่ 29 ธันวาคม ได้ปล่อยมิวสิกวิดีโอ ""Love [story]"" ถูกปล่อยออกมาพร้อมกับ ทีเซอร์มิวสิควิดีโอ "Remember" และ "Paradise" เมื่อวันที่ 31 ธันวาคม S.E.S. ดำเนินการในปี 1997 เปิดตัวเพลง "I'm Your Girl" และซิงเกิลใหม่ "Remember" ที่ 2016 MBC Gayo Daejejeon "Remember" ปล่อยตัวในวันที่ 1 มกราคม ที่มีมาพร้อมกับเพลงและ "Paradise" ยังมีวิดีโอเพลงถูกปล่อยออกมาเมื่อวันที่ 2 มกราคมควบคู่ไปกับอัลบั้มเต็มที่มีชื่อว่า Remember
ผลงาน
ผลงานภาษาเกาหลี
ผลงานภาษาญี่ปุ่น
พัง ซึง-ฮวัน
พัง ซึง-ฮวัน (방승환) เกิดเมื่อวันที่ 25 กุมภาพันธ์ พ.ศ. 2526 เป็นนักฟุตบอลชาวเกาหลี เล่นในตำแหน่งกองหน้า โดยเขาทำสถิติการทำประตูที่เร็วที่สุดในประวัติศาสตร์ฟุตบอลประเทศเกาหลีใต้ ในการทำประตูภายใน 11 วินาที ให้แก่อินช็อนยูไนเต็ด ในนัดที่พบกับโปฮังสตีลเลอส์ ซึ่งในนัดนั้นผลการแข่งขันเสมอกัน 2–2 ในการแข่งขันเคลีก วันที่ 23 พฤษภาคม พ.ศ. 2550
อิซาเบลลาแห่งอังกฤษ
อิซาเบลลาแห่งอังกฤษ (Isabella of England; ค.ศ. 1214 – 1 ธันวาคม ค.ศ. 1241) เป็นจักรพรรดินีโรมันอันศักดิ์สิทธิ์, พระราชินีของชาวเยอรมัน และพระราชินีคู่สมรสแห่งซิซิลี
พระองค์เป็นลูกคนที่สี่และพระธิดาคนที่สองของพระเจ้าจอห์นแห่งอังกฤษ กับอิซาเบลลาแห่งอ็องกูแลม
ประวัติ
ที่การเจอกันฉันท์มิตรที่ริเอติ พระสันตะปาปาเกรกอรี่ที่ 9 เสนอแนะจักรพรรดิเฟรเดอริคที่ 2 ให้อภิเษกสมรสกับอิซาเบลลา พระขนิษฐาของเฮนรี่ที่ 3 แห่งอังกฤษ ตอนแรกเฟรเดอริคที่ 2 กังวลว่าจะเสียพันธมิตรฝรั่งเศสไป แต่เมื่อพระองค์คิดได้ว่าการอภิเษกสมรสกับอังกฤษอาจจบความอาฆาตแค้นระหว่างแองโกล-ฝรั่งเศสที่ดำเนินอยู่และสร้างก้าวสำคัญในการฟื้นฟูสันติภาพในคริสตจักรตะวันตก ซึ่งจะเป็นหนทางอันราบรื่นของครูเสดที่ประสบความสำเร็จ พระองค์จึงตกลง การหมั้นหมายถูกจัดให้มีขึ้นในลอนดอนในเดือนกุมภาพันธ์ ค.ศ. 1235
พระเชษฐาของอิซาเบลลา เฮนรี่ จำเป็นต้องจัดเก็บภาษีเพื่อให้ได้ 30,000 มาร์กมาเป็นสินสอดตามที่เฟรเดอริคยืนกราน เฟรเดอริคมองหาเงินก้อนโตมาเป็นเงินทุนช่วยเหลือการทำสงครามในอิตาลีตอนเหนือของพระองค์ อิซาเบลลาผู้งดงามอายุราว 21 ปีในตอนที่พระองค์ออกเดินทางไปอภิเษกสมรสกับจักรพรรดิผู้เป็นม่ายมาแล้วสองครั้ง เฟรเดอริคที่ 2 ที่อายุ 40 ปี ระหว่างเดินทางผ่านโคโลญ พระองค์สร้างความปลิ้มปิติให้กับหญิงท้องถิ่นเมื่อทรงปลดผ้าคลุมหน้าที่สวมตามธรรมเนียมออกเพื่อให้ผู้คนได้เห็นใบหน้าของพระองค์
การอภิเษกสมรสระหว่างอิซาเบลลากับเฟรเดอริคเกิดขึ้นในมหาวิหารวอร์มส์ เมื่อ 15 หรือไม่ก็ 20 กรกฎาคม ค.ศ. 1235 ในพิธี พระองค์ยังได้รับการสวมมงกุฎจักรพรรดินี, ราชินีแห่งเยอรมนีและซิซิลีด้วย พระองค์ได้รับปราสาทที่มอนเต้ ซานตานเจโล่จากพระสวามีหลังการอภิเษกสมรส
ทว่าอภิเษกสมรสได้ไม่นาน พระองค์ก็ถูกเพิ่มเข้าไปในฮาเร็มของจักรพรรดิที่มีหญิงจากอาราเบีย ซึ่งมีขันทีดำคอยรับใช้ดูแลอยู่ การอภิเษกสมรสของทั้งคู่เป็นการแต่งงานทางการเมือง และพระองค์ได้รับอนุญาตให้เก็บผู้ถวายการดูแลหญิงจากอังกฤษไว้ได้เพียงสองคน มากาเร็ต บิเซ็ต ที่เป็นไปได้ว่าเป็นนางพยาบาลของพระองค์ กับสาวใช้ของพระองค์ แคทเธอรีน คนอื่นๆถูกส่งกลับบ้าน
อิซาเบลลาใช้ชีวิตหลังเกษียณตนเองในโนเวนต้า พาโดวาน่า ที่ซึ่งพระสวามีของพระองค์แวะมาเยี่ยมเยียนพระองค์บ่อยครั้ง เมื่อพระเชษฐาของพระองค์ ริชาร์ด เอิร์ลแห่งคอร์นวอลล์ กลับจากครูเสด พระองค์แวะมาเยี่ยมเยียนอิซาเบลลา แม้ว่าอิซาเบลลาจะไม่ได้รับอนุญาตให้ปรากฏตัวในการต้อนรับอย่างเป็นทางการก็ตาม ในขณะที่อาศัยอยู่ในราชสำนักของจักรวรรดิที่ฟอจจา อิซาเบลลาให้กำเนิดลูกคนสุดท้ายและสิ้นพระชนม์ พระองค์ถูกฝังข้างพระมเหสีคนก่อนของเฟรเดอริค พระราชนีอิซาเบลลาที่ 2 แห่งเยรูซาเล็ม ในมหาวิหารแอนเดรีย ใกล้บารี
ผู้สืบสกุล
แหล่งข้อมูลขั้นต้นกล่าวถึงผู้สืบสกุลของอิซาเบลลาแตกต่างกันไป รวมไปถึงจำนวน พระนาม และการประสูติของพระโอรสธิดา สิ่งที่รู้แน่นอนคืออิซาเบลลามีพระโอรสธิดาอย่างน้อยสี่คน พระโอรสที่สิ้นพระชนม์ไม่นานหลังการคลอดในค.ศ. 1236 หรือไม่ก็ค.ศ. 1241, พระธิดาที่สิ้นพระชนม์ไม่นานหลังการคลอดเช่นเดียวกับพระเชษฐาในค.ศ. 1237, มาร์กาเร็ต และเฮนริค บางกลุ่มเชื่อว่ามาร์กาเร็ตเป็นลูกคนแรก และอีกกลุ่มเชื่อว่าเป็นลูกที่ทำให้อิซาเบลลาสิ้นพระชนม์ตอนคลอด ซึ่งคนส่วนใหญ่เชื่อว่ามาร์กาเร็ตเป็นลูกคนสุดท้าย พระโอรสที่อายุสั้นของอิซาเบลลาได้รับการตั้งชื่อว่าเฟรเดอริค, จอร์แดนุส/จอร์แดน และคาร์ล อ็อตโต้ แตกต่างกันไปตามแหล่งข้อมูล นักประวัติศาสตร์บางส่วนเชื่อว่าจริงๆแล้วอิซาเบลลามีพระโอรสธิดา 5 คน พระโอรสสองคนอายุสั้นและได้รับการตั้งชื่อว่าจอร์แดนุส/คาร์ล อ็อตโต้ กับเฟรเดอริค ทั้งคู่ประสูติในฤดูใบไม้ผลิ ค.ศ. 1236 กับฤดูร้อน ค.ศ. 1240
บริติชแอร์เวย์ เที่ยวบินที่ 9
บริติชแอร์เวย์ เที่ยวบินที่ 9 หรืออีกชื่อหนึ่งคือเหตุการณ์สปีดเบิร์ด 9 (Speedbird 9 Incident) ตามรหัสเรียกของสายการบินบริติชแอร์เวย์ เป็นอุบัติการณ์ทางการบินที่เกิดขึ้นในวันที่ 24 มิถุนายน พ.ศ. 2525 ระหว่างที่เครื่องบินบินผ่านเข้าไปในเถ้าภูเขาไฟที่พ่นออกมาจากการปะทุของภูเขาไฟกาลุงกุง ประเทศอินโดนีเซีย ระหว่างที่เที่ยวบินนี้กำลังเดินทางจากกัวลาลัมเปอร์ไปยังเพิร์ท ซึ่งเป็นช่วงที่ 4 ของเที่ยวบินนี้จากลอนดอนไปยังโอกแลนด์ ทำให้เครื่องยนต์ทั้งสี่เครื่องขัดข้อง นักบินพยายามนำเครื่องบินลงจอดฉุกเฉินที่ท่าอากาศยานนานาชาติฮาลิม เปอร์ดานากูซูมาได้สำเร็จ
เที่ยวบิน
เที่ยวบินที่ 9 ออกเดินทางจากท่าอากาศยานลอนดอนฮีทโธรว์ กรุงลอนดอน สหราชอาณาจักร ไปยังท่าอากาศยานโอกแลนด์ เมืองโอกแลนด์ ประเทศนิวซีแลนด์ โดยมีจุดจอดแวะพักระหว่างทาง 5 จุดได้แก่บอมเบย์ มัทราส กัวลาลัมเปอร์ เพิร์ท และเมลเบิร์น เที่ยวบินนี้ใช้เครื่องบินโบอิง 747-236บีชื่อซิตีออฟเอดินบะระ หมายเลขทะเบียน G-BDXH ในช่วงที่เกิดเหตุนั้นเป็นการเดินทางในระยะที่ 4 จากกัวลาลัมเปอร์ไปยังเพิร์ท มีนักบินได้แก่กัปตันอีริก มูดี (Eric Moody) นักบินที่ 1 คือโรเจอร์ กรีฟส์ (Roger Greaves) และวิศวกรประจำเครื่องคือแบร์รี ทาวน์ลีย์-ฟรีแมน (Barry Townley-Freeman) มีผู้โดยสารบนเครื่อง 248 คนและลูกเรือ 15 คนรวมทั้งนักบิน
เหตุการณ์
เที่ยวบินที่ 9 ออกเดินทางจากท่าอากาศยานนานาชาติสุลต่านอับดุล อาซิซ ชะฮ์ กรุงกัวลาลัมเปอร์ และบินมุ่งหน้าไปยังออสเตรเลียที่ระดับความสูง 37,000 ฟุต ในขณะที่เครื่องบินอยู่เหนือเกาะชวาในเขตน่านฟ้าประเทศอินโดนีเซียนั้น กัปตันอีริกได้ลุกออกไปเข้าห้องน้ำและให้โรเจอร์กับแบร์รีควบคุมเครื่องบิน โรเจอร์และแบร์รีสังเกตเห็นปรากฏการณ์ไฟของนักบุญเอลโมบนกระจกหน้าของเครื่องบิน และปรากฏการณ์ดังกล่าวยังคงอยู่แม้ว่ากัปตันอีริกจะกลับเข้ามาแล้วก็ตาม หลังจากนั้นนักบินได้สังเกตเห็นประกายแสงไฟรอบ ๆ เครื่องยนต์ทั้งสี่เครื่อง ก่อนที่เครื่องยนต์ทั้งสี่เครื่องจะทยอยดับลงจนหมดทั้งสี่เครื่อง นักบินได้แจ้งขอความช่วยเหลือไปยังศูนย์ควบคุมจราจรทางอากาศในกรุงจาการ์ตาเมื่อเวลา 20:44 น. ตามเวลาท้องถิ่น ขณะนั้นเครื่องบินซึ่งไม่มีกำลังขับเคลื่อนจากเครื่องยนต์ค่อย ๆ ร่อนลง เมื่อเครื่องบินลดระดับลงมาเหลือประมาณ 11,000 ฟุต ระบบปรับความดันอากาศแจ้งเตือน นักบินสวมหน้ากากออกซิเจน แต่ว่าหน้ากากของโรเจอร์มีปัญหา ทำให้นักบินตัดสินใจลดระดับต่อไปอีกเพื่อให้โรเจอร์สามารถหายใจได้ หลังจากนั้นหน้ากากออกซิเจนในห้องโดยสารตกลงมา ทำให้ผู้โดยสารแตกตื่น กัปตันอีริกจึงประกาศแจ้งต่อผู้โดยสารว่า"Ladies and gentlemen, this is your captain speaking. We have a small problem. All four engines have stopped. We are doing our damnedest to get them going again. I trust you are not in too much distress." "แปล: เรียนท่านสุภาพสตรีและสุภาพบุรุษ นี่กัปตันพูดนะครับ เรามีปัญหานิดหน่อย เครื่องยนต์ทั้งสี่ตัวดับทั้งหมด เราจะทำอย่างเต็มที่เพื่อให้มันกลับมาทำงานอีกรอบนึง ผมเชื่อใจว่าพวกคุณคงไม่ตระหนกเกินไปนะครับ"
นักบินตัดสินใจนำเครื่องลงจอดฉุกเฉินที่จาการ์ตา แต่เนื่องจากเส้นทางไปยังจาการ์ตาต้องผ่านแนวเทือกเขาซึ่งสูงประมาณ 3,200 เมตรหรือ 10,500 ฟุต นักบินจึงเตรียมแผนสำรองในกรณีที่เครื่องบินลดระดับลงต่ำเกินไปโดยให้เลี้ยวไปลงจอดฉุกเฉินในทะเล (ditch) แทน อย่างไรก็ตาม 13 นาทีหลังจากแจ้งเตือนไปยังจาการ์ตา เมื่อเครื่องลดระดับมาถึง 12,000 ฟุต เครื่องยนต์กลับมาทำงานอีกครั้งหนึ่ง นักบินจึงตัดสินใจนำเครื่องไต่ระดับขึ้นไปที่ 15,000 ฟุตอีกครั้งหนึ่ง แต่เมื่อเครื่องบินมาถึงระดับดังกล่าวได้ไม่นาน ปรากฏการณ์เดิมก็กลับปรากฏขึ้นอีก ทำให้นักบินตัดสินใจลดระดับกลับมาที่ 12,000 ฟุต ก่อนจะบินต่อไปยังจาการ์ตา เมื่อเครื่องใกล้จะลงจอดที่ท่าอากาศยานนานาชาติฮาลิม เปอร์ดานากูซูมา นักบินพบว่าหน้าต่างของเครื่องบินมัวลงและไม่สามารถมองผ่านได้ชัดเจน มีเพียงช่องเล็ก ๆ ใกล้ขอบหน้าต่างเท่านั้นที่ยังมองเห็นภายนอกได้ชัด อย่างไรก็ตาม นักบินลงจอดอย่างปลอดภัย
สาเหตุ
ในอีกสองวันถัดมา ได้ข้อสรุปว่าสาเหตุเกิดจากนักบินบินผ่านเข้าไปในเถ้าภูเขาไฟที่เกิดจากการปะทุของภูเขาไฟกาลุงกุง ซึ่งอยู่ในบริเวณใกล้เคียงกับเส้นทางบิน เถ้าภูเขาไฟไม่ปรากฏบนจอเรดาร์ และเหตุการณ์เกิดขึ้นในเวลากลางคืน ทำให้ไม่สามารถมองเห็นว่ามีกลุ่มเถ้าภูเขาไฟอยู่ในเส้นทางบิน เถ้าภูเขาไฟเข้าไปในเครื่องยนต์และอุปกรณ์ต่าง ๆ ของเครื่องบิน ทำให้ส่วนสำคัญภายในเครื่องบิน เช่นท่อวัดความเร็วลมและหัวฉีดน้ำมันเกิดการอุดตัน นอกจากนี้ เถ้าภูเขาไฟที่เข้าไปในเครื่องยนต์หลอมเหลวเนื่องจากความร้อนจากการเผาไหม้ในเครื่องยนต์และเกาะติดตามใบพัด ทำให้การไหลเวียนของอากาศภายในเครื่องยนต์มีปัญหา
เหตุการณ์ที่คล้ายคลึงกัน
ก่อนหน้านี้ในวันที่ 5 เมษายน เครื่องบินดีซี-9 ของสายการบินการูดาอินโดนีเซีย ซึ่งบินผ่านเข้าไปในเถ้าภูเขาไฟเช่นเดียวกันได้ประสบปัญหาเดียวกัน น่านฟ้าในบริเวณนั้นถูกปิดและเปิดใหม่อีกครั้งในเวลาต่อมา แต่หลังจากนั้นในวันที่ 13 กรกฎาคม ปีเดียวกัน เครื่องบินโบอิง 747 อีกลำหนึ่งของสิงคโปร์แอร์ไลน์ที่เดินทางจากสิงคโปร์ไปยังเมลเบิร์นก็ประสบปัญหาเครื่องยนต์ขัดข้องเช่นเดียวกัน
ต่อมาในปี พ.ศ. 2532 เครื่องบินโบอิง 747 ของสายการบินเคแอลเอ็ม เที่ยวบินที่ 867 ซึ่งเดินทางจากอัมสเตอร์ดัมไปยังโตเกียวผ่านแองเคอเรจ รัฐอะแลสกา ได้ประสบเหตุการณ์ลักษณะเดียวกันเมื่อภูเขาไฟรีเดาท์ปะทุและเถ้าภูเขาไฟเข้าไปในเครื่องยนต์ เที่ยวบินที่ 867 ลงจอดที่แองเคอเรจได้สำเร็จ แต่ไม่สามารถเดินทางไปยังโตเกียวได้และต้องถ่ายผู้โดยสารไปยังเครื่องบินอีกลำหนึ่ง
ปัจจุบัน
บริติชแอร์เวย์ยังคงใช้หมายเลขเที่ยวบินที่ 9 แต่เปลี่ยนมาใช้สำหรับเที่ยวบินจากลอนดอน (ฮีทโธรว์) ไปยังกรุงเทพมหานคร (สุวรรณภูมิ) และบริติชแอร์เวย์ไม่มีเที่ยวบินตรงจากลอนดอนไปโอกแลนด์อีกแล้วในปัจจุบัน โดยยังมีเที่ยวบินอื่นของสายการบินพันธมิตรโดยใช้ข้อตกลงการบินโดยใช้รหัสเที่ยวบินร่วมกัน
เครื่องบินลำที่เกิดเหตุยังคงใช้งานต่อกับบริติชแอร์เวย์จนถึงปี พ.ศ. 2545 ก่อนจะขายต่อให้กับยูโรเปียนแอร์ชาร์เตอร์ หลังจากนั้นในปี พ.ศ. 2552 เครื่องบินลำนี้เลิกใช้และถูกแยกชิ้นส่วนที่ท่าอากาศยานบอร์นมัทในบอร์นมัท
จักรพรรดิเทียนฉี่
พระราชประวัติ
จักรพรรดิเทียนฉี่ หรือ พระเจ้าซีจง มีพระนามเดิมว่า องค์ชายจูโหยวเซี่ยว (朱由校) มีแม่นมที่ทรงพึ่งพาอาศัยคือนางเค่อซื่อ นางเคอซื่อได้ผูกสัมพัน ตุ้ยสือ(คู่สามีภรรยาที่เป็นขันที่กับนางสนม)กับขันทีนามว่าเว่ยจงเสียน เมื่อพระเจ้าหมิงกวงจง ขึ้นครองราชย์ ได้สถาปนาองค์ชายจูโหยวเซี่ยวเป็นเจ้าชายรัชทายาท เมื่อพระเจ้าหมิงกวงจงสวรรคต เจ้าชายจูโหยวเซี่ยวจึงขึ้นครองราชย์มีพระนามว่าจักรพรรดิหมิงซีจง (明熹宗) หรือมักถูกเรียกว่า จักรพรรดิเทียนฉี่ (天啟帝) หลังขึ้นครองราชย์นางเค่อซื่อก็รุ่งเรืองตามไปด้วย ส่วนขันทีเว่ยจงเสียนก็กลายเป็นขันทีคนสนิทจักรพรรดิและเป็นผู้กุมอำนาจการทหารและการปกครอง เนื่องจากพระเจ้าซีจงมักหมกมุ่นอยู่กับงานช่างไม้ ในทุกๆวันเขาลงมือสร้างสิ่งปลูกสร้างเองเป็นงานอดิเรก สร้างเสร็จแล้วทิ้งและสร้างใหม่ ขันทีเว่ยจงเสียนจึงมีอำนาจสูงสุดควบคุมขุนนางทั้งในและนอกราชสำนักอย่างเบ็ดเสร็จ นำมาสู่ความเสื่อมอย่างสูงสุดของราชวงศ์หมิง
เสด็จสวรรคต
จักรพรรดิเทียนฉี่สวรรคตในปี ค.ศ. 1627 (พ.ศ. 2170) ขณะพระชนม์เพียง 22 พรรษา องค์ชายจูหยูเจี้ยน พระราชอนุชาจึงขึ้นครองราชย์เป็นจักรพรรดิฉงเจิน โดยในรัชกาลของจักรพรรดิฉงเจินนี้ ราชวงศ์หมิงต้องล่มสลายลงเพราะพ่ายแพ้แก่กองทัพแมนจู และองค์จักรพรรดิทรงทำอัตวินิบาตกรรม (ปลงพระชนม์เอง) เมื่อ ค.ศ. 1644 (พ.ศ. 2187) ขณะพระชนม์เพียง 33 พรรษา
บรรณานุกรม
16051627
การดวลลูกโทษ
thumb|250px|[[ฟิลลิพ ลาห์ม ของไบเอิร์นมิวนิก ดวลลูกโทษกับ แปเตอร์ แช็ค ผู้รักษาประตูของเชลซี ในการแข่งขันยูฟ่าแชมเปียนส์ลีก ฤดูกาล 2012–13 นัดชิงชนะเลิศ]]
การดวลลูกโทษ (Penalty shoot-out) คือการยิงประตูจากจุดโทษ เริ่มต้นในปี ค.ศ. 1970 ในกติกาฟุตบอล เป็นวิธีการตัดสินวิธีสุดท้ายเพื่อให้ทีมใดทีมหนึ่งผ่านเข้าสู่รอบถัดไปในการแข่งขันฟุตบอล (หรือตัดสินผู้ชนะการแข่งขัน) ในเกมแพ้คัดออก หากมีการเสมอกันในช่วงต่อเวลาพิเศษ การดวลจุดโทษมีความแตกต่างจากการยิงลูกโทษซึ่งเป็นส่วนหนึ่งของการเล่นในการแข่งขัน โดยการดวลลูกโทษจะเริ่มต้นโดยผู้ยิงฝ่ายละ 5 คน สลับกันยิงลูกโทษ โดยถ้าไม่สามารถตัดสินกันได้ให้มีการยิงต่อไปเรื่อย ๆ จนกว่าจะได้ผู้ชนะ
โดยการดวลลูกโทษที่ยาวนานที่สุด ได้รับการบันทึกไว้เป็นสถิติโลก เกิดขึ้นเมื่อปี ค.ศ. 2005 ในการแข่งขันรายการนามิเบียนคัพ ของประเทศนามิเบีย ซึ่งเป็นการแข่งขันกันระหว่าง เคเคพาเลส กับ เดอะซีวิก ผลปรากฏว่าเคเคพาเลสเอาชนะไปได้ 17–16 ซึ่งเท่ากับว่าทั้งสองสโมสรยิงจุดโทษพลาดกันถึงคนละ 15 ครั้งเลยทีเดียว
ในกลางปี ค.ศ. 2017 สหพันธ์ฟุตบอลยุโรป (UEFA) ได้ทดลองการใช้การยิงจุดโทษตัดสินแบบใหม่ เรียกว่า "เอบีบีเอ" (ABBA) โดยให้ผู้เล่นจากสโมสรแรกยิงไปก่อน จากนั้นผู้เล่นของอีกสโมสรจะทำการยิงติดต่อกันได้ถึง 2 คน จากนั้นจึงย้ายกลับมาเป็นสโมสรแรกอีก 2 คน และสลับกันสโมสรละ 2 คนแบบนี้ไปเรื่อย ๆ จนกว่าจะมีผู้ชนะ ซึ่งมีรูปแบบคล้ายกับการเล่นไทเบรกในกีฬาเทนนิส โดยยูฟ่าได้นำเอาวิธีการแบบนี้มาทดลองใช้ครั้งแรกในฟุตบอลอังกฤษ คือ การแข่งขันคอมมิวนิตีชีลด์ 2017 ก่อนเปิดพรีเมียร์ลีก ฤดูกาล 2017–18 ระหว่าง อาร์เซนอล แชมป์เอฟเอคัพ กับ เชลซี แชมป์พรีเมียร์ลีก ผลการแข่งขันปรากฏว่า อาร์เซนอลเป็นฝ่ายชนะไป 4–1 หลังจากการแข่งขันในเวลาปกติ (และรวมทดเวลาบาดเจ็บไปอีก 5 นาที) เสมอกันที่ 1–1  โดยทางยูฟ่าอ้างเรื่องผลการศึกษาพบว่า สโมสรแรกที่ยิงเข้านั้นจะมีโอกาสชนะมากถึงร้อยละ 60  ดังนั้นจึงเปลี่ยนใหม่ให้การแข่งขันมีลุ้นและตื่นเต้นกว่าเดิม แต่ทว่าก็มีเสียงวิจารณ์ถึงความไม่เหมาะสม บ้างก็อ้างว่าไม่สนุก ไม่ทำให้ได้ลุ้นกันจริง
คาบสมุทรสทิงพระ
คาบสมุทรสทิงพระ เป็นคาบสมุทรในจังหวัดสงขลา ครอบคลุมพื้นที่อำเภอสิงหนคร อำเภอกระแสสินธุ์ อำเภอสทิงพระ และอำเภอระโนด มีพื้นที่ประมาณ 800 ตารางกิโลเมตร คาบสมุทรมีลักษณะแคบยาว มีความยาวประมาณ 70 กิโลเมตร มีความกว้างตั้งแต่ 5–12 กิโลเมตร สภาพทางภูมิศาสตร์เป็นที่ราบชายทะเลถูกขนาบด้วยทะเลสาบสงขลาทางทิศตะวันตกและอ่าวไทยทางทิศตะวันออก สภาพพื้นที่ทางทิศตะวันตกเป็นที่ราบ ส่วนพื้นที่ทางทิศตะวันออกมีสันทรายในแนวเหนือ-ใต้ตามแนวทางหลวงหมายเลข 408 ยกตัวสูงเป็นเนินคั่นระหว่างพื้นที่ราบริมทะเล
แผ่นดินที่อยู่ขอบทะเลสาบสงขลาเกิดจากการทับถมของซากหอย ปะการังและทรายที่ถูกคลื่นลมพัดพาเข้ามาทำให้มีแนวยาวตั้งแต่เชิงหัวเขาแดง อำเภอสิงหนครขึ้นไปถึงอำเภอหัวไทร จังหวัดนครศรีธรรมราช มีลักษณะเป็นสันทรายทอดตามแนวทิศเหนือ-ใต้
หลักฐานการบันทึก
ในคริสต์ศวรรษที่ 2 ปโตเลมีบันทึกชื่อเมืองที่ชื่อ เปอริมูลา (Perimula) ซึ่งนักประวัติศาสตร์เชื่อว่าเป็นเมืองท่าแถบคาบสมุทรสทิงพระ
ในแผนที่การเดินเรือของเฟรเดอริก อาร์เทอร์ นีล (F.A. Neale) พ.ศ. 2395 ปรากฏชื่อคาบสมุทรสทิงพระว่า Island of Tantalem และจากแผนที่ของแวริงตัน สมิท (Waryngton Smith) เมื่อ พ.ศ. 2440 เข้าใจว่าคาบสมุทรสทิงพระคงเป็นเกาะขนาดใหญ่ อย่างไรก็ดีจากแผนที่แสดงเขตกัลปนาในสมัยอยุธยา เขียนขึ้นราว พ.ศ. 2223–2242 พื้นที่แถบคาบสมุทรสทิงพระเป็นแผ่นดินใหญ่ ไม่ได้เป็นเกาะเหมือนแผนที่ของชาวต่างประเทศ
แหล่งโบราณคดี
ปรากฏชุมชนเริ่มแรกในช่วงพุทธศตวรรษที่ 12–14 บริเวณเขาคูหา ตําบลชุมพล อําเภอสทิงพระ เป็นชุมชนในลัทธิศาสนาพราหมณ์ที่มีการขุดแหล่งน้ําขนาดใหญ่สําหรับชุมชนใช้ประโยชน์ เปลือกหอยจำนวนมากที่พบในสระดังกล่าว มีช่วงอายุเวลา 6,250 ± 550 ปี ถึง 4,981± 540 ปี ที่ผ่านมา ซึ่งเป็นช่วงเวลาของสมัยโฮโลซีนตอนกลาง
ชุมชนโบราณและแหล่งโบราณคดีแถบคาบสมุทรสทิงพระ ได้แก่
เอเดรียน เลน็อกซ์
เอเดรียน เลน็อกซ์ (Adriane Lenox; เกิด 11 กันยายน พ.ศ. 2499) เป็นนักแสดงหญิงชาวอเมริกัน ซึ่งเป็นที่รู้จักกันดีในการแสดงละครบรอดเวย์ในละครเรื่อง ฉันสงสัย ฉันสงสัยเหลือเกิน ทำให้เธอได้รับรางวัลโทนี สาขานักแสดงนำหญิงยอดเยี่ยมจากละคร ในปี พ.ศ. 2548 ต่อมาเธอได้รับการเสนอชื่อชิงรางวัลโทนีอีกครั้งจากเรื่อง โผล่มาหลังเที่ยงคืน ในปี ค.ศ. 2014
อ้างอิง
1956
เดียร์ซูอูซาลา (ภาพยนตร์ พ.ศ. 2518)
เดียร์ซูอูซาลา  (Дерсу Узала, デルス·ウザーラ; alternate U.S. title: Dersu Uzala: The Hunter) เป็นภาพยนตร์ร่วมมือกันระหว่าง สหภาพโซเวียต  และ ญี่ปุ่น  กำกับโดย อะกิระ คุโรซาวะ ถือเป็นการกำกับภาพยนตร์ที่ไม่ใช่ภาษาญี่ปุ่นเป็นครั้งแรกของคุโรซาวะและใช้ฟิล์มขนาด 70 มิลลิเมตรเพียงครั้งเดี่ยว ภาพยนตร์ได้รับรางวัลโกลเด้นไพรซ์ และ the Prix FIPRESCI ในงานเทศกาลภาพยนตร์นานาชาติมอสโกครั้งที่ 9 และ รางวัลออสการ์ สาขาภาพยนตร์ภาษาต่างประเทศยอดเยี่ยมในปี 1976 ภาพยนตร์สร้างจากหนังสือ Dersu Uzala (เป็นชื่อเดียวกับพรานป่า) ที่เขียนโดย Vladimir Arsenyev นักสำรวจชาวรัสเซีย เกี่ยวกับการสำรวจภูมิภาค Sikhote-Alin ของดินแดนตะวันออกไกลของรัสเซีย และการสำรวจหลายครั้งในช่วงต้นคริสต์ศตวรรษที่ 20
พายุบันยัน
บันยัน (Banyan; ) เป็นชื่อพายุหมุนเขตร้อนในรายชื่อชุดที่ 5 ลำดับที่ 18 ของมหาสมุทรแปซิฟิกตะวันตกฝั่งเหนือ ส่งโดยฮ่องกง
พายุบันยันนั้นอาจหมายถึง
ยศทหารกองทัพบกอียิปต์
ประวัติ
ยศทหารในกองทัพบกอียิปต์ที่ใช้อยู่ในปัจจุบัน ได้มีการแก้ไขเพิ่มเติมเมื่อ ค.ศ.1952 ภายหลังการปฏิวัติอียิปต์ ค.ศ. 1952 โดยเปลี่ยนจากมงกุฎเป็นตราแผ่นดิน (รูปนกอินทรีแห่งเศาะลาฮุดดีน) โดยคงเอกลักษณ์มาจากสมัยราชอาณาจักร
เฮลโล! พรอเจกต์
'''เฮลโล! โปรเจกต์''' (ハロー!プロジェクト (Harō! Purojekuto)) เป็นชื่อบริษัทของศิลปินและวงไอดอลหญิงล้วนซึ่งอยู่ภายใต้สัญญาโดย "อัพ-ฟรอนต์กรุ๊ป" และบริหารโดย "อัพ-ฟรอนต์ โปรโมชัน"
เทศกาลกีฬา
สังกัดเฮลโล! พรอเจกต์ ได้จัดเทศกาลกีฬามาแล้ว 7 ครั้งด้วยกัน โดยครั้งแรกนั้นจัดเมื่อวันที่ 31 มีนาคม พ.ศ. 2544 และครั้งล่าสุดเมื่อวันที่ 19 มีนาคม พ.ศ. 2549
โนมา
โนมา (Noma) เป็นภัตตาคารมิชลินไกด์ 3 ดาว ที่ดำเนินกิจการโดยเชฟ René Redzepi และร่วมก่อตั้งโดย Claus Meyer ที่โคเปนเฮเกน ประเทศเดนมาร์ก ชื่อร้านเป็นอักษรย่อของพยางค์ในศัพท์ภาษาเดนมาร์กสองคำ คือ "nordisk" (นอร์ดิก) และ "mad" (อาหาร) ภัตตาคารนี้เปิดบริการใน ค.ศ. 2003 โดยเป็นที่รู้จักจากการมุ่งเน้นในด้านการหาอาหาร การประดิษฐ์ และการตีความอาหารนอร์ดิกใหม่ ใน ค.ศ. 2010, 2011, 2012 และ 2014 วารสาร Restaurant จัดอันดับให้ภัตตาคารนี้เป็นภัตตาคารที่ดีที่สุดในโลก  ใน ค.ศ. 2021 ภัตตาคารนี้ชนะอันดับที่หนึ่งใน World's 50 Best Restaurants Awards
ทีไอจีเอ
บริษัททีไอจีเอ จำกัด (TIGA Co., Ltd.) หรือเรียกโดยย่อว่า ไทก้า เป็นบริษัทตัวแทนลิขสิทธิ์ในประเทศไทย จดทะเบียนเป็นนิติบุคคลเอกชนเมื่อวันที่ 26 มีนาคม 2540 ปัจจุบันมีตัวแทนจำหน่าย คือ บริษัทเอสไอเอส ดิสทริบิวชั่น จำกัด (มหาชน)
ภาพยนตร์เกาหลี
รักใสใส...หัวใจสีรุ้ง]]
551 ปีก่อนคริสตกาล
7 ปีก่อนพุทธศักราช ใกล้เคียงกับ ก่อน ค.ศ. 551
2 ตุลาคม
วันที่ 2 ตุลาคม เป็นวันที่ 275 ของปี (วันที่ 276 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 90 วันในปีนั้น
พระธรรมคุณาภรณ์ (เช้า ฐิตปญฺโญ)
พระธรรมคุณาภรณ์ (เช้า ฐิตปญฺโญ ) (23 มิถุนายน พ.ศ. 2452 -  10 ตุลาคม พ.ศ. 2513) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ เป็นเจ้าอาวาสวัดโพธาราม, อดีตสมาชิกสังฆสภา, อดีตเจ้าคณะผู้ตรวจการจังหวัดนครสวรรค์และอดีตพระธรรมทูตสาย ๓
ประวัติ
พระธรรมคุณาภรณ์ (เช้า ฐิตปญฺโญ) นามเดิม เช้า ยศสมบัติ เกิดเมื่อวันที่ 20 มิถุนายน พ.ศ. 2452 ตรงกับวันพุธขึ้น 1 ค่ำ เดือน 8 ปีระกา ณ  ตำบลพยุหะ อำเภอพยุหะคีรี จังหวัดนครสวรรค์ โยมบิดาชื่อนายโฉม โยมมารดา นางน้อย
อุปสมบท
พระธรรมคุณาภรณ์ (เช้า ฐิตปญฺโญ ) ได้บรรพชาเมื่อวันที่ 1 พฤษภาคม พ.ศ. 2470 เมื่ออายุได้ 19 ปี โดยมีพระธรรมไตรโลกาจารย์ (ยอด อกฺกวํโส) เป็นพระอุปัชฌาย์และได้อุปสมบท เมื่อวันที่ 1 มิถุนายน พ.ศ. 2472 ณ พัทธสีมาวัดเขาแก้ว โดยมีพระธรรมไตรโลกาจารย์ (ยอด อกฺกวํโส) เป็นพระอุปัชฌาย์ พระครูนิพัทธรรมศาสน์ (นวม) เป็นพระกรรมวาจาจารย์ พระครูปลัดฉัตร วัดเขาแก้ว เป็นอนุสาวนาจารย์
หนังสือเพลงสวดสดุดีโซเฟีย
หนังสือเพลงสวดสดุดีโซเฟีย (Софийски песнивец, Sofiyski pesnivets) หรือเป็นที่รู้จักในชื่อ หนังสือเพลงสวดสดุดีอีวัน อาแลกซันเดอร์ หรือ หนังสือเพลงสวดสดุดีกุกแลน เป็นหนังสือเพลงสวดสดุดีตัวเขียนสีวิจิตรของบัลแกเรียในช่วงศตวรรษที่ 14 ซึ่งหนังสือเพลงสวดสดุดีนี้เป็นของพระบรมวงศานุวงศ์พระเจ้าซาร์อีวัน อาแลกซันเดอร์แห่งบัลแกเรีย
แอตลัส (เทพปกรณัม)
แอตลัส (Atlas, ) เป็นหนึ่งในเหล่าไททันที่ก่อกบฏในสงครามไททัน หลังจากที่พ่ายแพ้ต่อเหล่าเทพโอลิมเปียแล้ว แอตลัสก็ถูกลงโทษให้เป็นผู้แบกท้องฟ้า (บางตำนานว่าเป็นโลก) ไว้บนบ่า
แอตลัสเป็นผู้ช่วยให้เฮอร์คิวลีสสามารถทำภารกิจสำเร็จหนึ่งภารกิจ นั่นคือการไปนำแอปเปิลทองคำของเฮสเพริดีสมาให้กษัตริย์ เพราะแอตลัสเป็นบิดาของพวกเฮสเพริดีส และเป็นเพียงผู้เดียวที่จะสามารถไปนำแอปเปิลทองคำเหล่านั้นมาได้
เฮอร์คิวลีสได้อาสาแบกท้องฟ้า (โลก) ไว้จนกว่าแอตลัสจะนำแอปเปิลมาได้
รีการ์ดู ปึไรรา (นักฟุตบอลเกิด พ.ศ. 2519)
รีการ์ดู อาลึชังดรึ มาร์ติงส์ ซูวารึช ปึไรรา (Ricardo Alexandre Martins Soares Pereira) เรียกสั้น ๆ ว่า รีการ์ดู เกิดเมื่อวันที่ 11 กุมภาพันธ์ ค.ศ. 1976 เป็นอดีตนักฟุตบอลอาชีพชาวโปรตุเกส เล่นในตำแหน่งผู้รักษาประตู
เขาใช้เวลาในการเช่นฟุตบอลอาชีพกับโบอาวิชตาและสปอร์ติงลิสบอนเป็นส่วนใหญ่ และได้ช่วยให้ทีมชนะเลิศในปรีไมราลีกา เขาลงแข่งมากกว่า 150 นัด (นัดแข่งทางการ) ช่วยให้ทีมชนะพอร์ชุกีสคัป เมื่อเขาอายุ 30 ปีเศษ ย้ายไปอยู่กับเรอัลเบติส
รีการ์ดูลงแข่งในทีมชาติในฟุตบอลโลก 2 ครั้ง และฟุตบอลชิงแชมป์แห่งชาติยุโรปอีก 3 ครั้ง เป็นที่จดจำในการนำทีมเข้าสู่รอบตัดสินฟุตบอลยูโร 2004
เรือนจำ
เรือนจำ (prison) หรือเรียกอีกอย่าง  เป็นสถานที่ซึ่งผู้ต้องขัง (หรือนักโทษ) ถูกบังคับให้ต้องคุมขังและถูกปฏิเสธเสรีภาพต่าง ๆ ภายใต้อำนาจรัฐ เรือนจำมักจะถูกใช้ในระบบความยุติธรรมทางอาญา: ผู้ที่ถูกตั้งข้อกล่าวหาว่าเป็นอาชญากรอาจต้องถูกจำคุกจนกว่าจะมีการพิจารณา ผู้ที่รับสารภาพหรือถูกตัดสินว่ามีความผิดจริงในการพิจารณาคดีอาจถูกตัดสินลงโทษด้วยการจำคุกตามระยะเวลาที่กำหนดไว้ สามารถอธิบายได้ว่าเป็นสถานที่ที่ผู้คนถูกควบคุมตัวตามกฎหมายเพื่อเป็นการลงโทษสำหรับอาชญากรรมที่พวกเขาได้ก่อเอาไว้
ประวัติ
นักปรัชญากรีกโบราณบางคน เช่น เพลโต เริ่มพัฒนาแนวคิดในการใช้การลงโทษเพื่อปฏิรูปผู้กระทำความผิด แทนที่จะใช้เพียงเพื่อประโยชน์ของตนเอง เริ่มแรกการจำคุกเป็นการแทนค่าปรับสำหรับผู้ที่ไม่สามารถจ่ายค่าปรับเป็นเงินได้ เนื่องจากชาวเอเธนส์ผู้ยากไร้ไม่สามารถหาเงินมาจ่ายค่าปรับได้ในที่สุดนำไปสู่การถูกจำคุกอย่างไม่มีกำหนด ต่อมาจึงมีการกำหนดระยะเวลาในการจำคุกแทนค่าปรับ เรือนจำในกรุงเอเธนส์โบราณเป็นที่รู้จักในชื่อ "เดสมอตีริออน" (Δεσμωτήριον)
เดล
เดล (Del) คือชื่อดินแดนมนุษย์แห่งหนึ่งบนทวีปมิดเดิลเอิร์ธ ในจินตนิยายของ เจ. อาร์. อาร์. โทลคีน ชุด เดอะลอร์ดออฟเดอะริงส์ เดลเป็นอาณาจักรของมนุษย์ริมแม่น้ำเคลดูอิน (แม่น้ำรันนิ่ง) ตั้งอยู่ระหว่างภูเขาโลนลี่กับทะเลสาบลองเลค ปกครองโดยกิริออน จนกระทั่งมังกรสม็อกทำลายลงเมื่อปี 2770 ของยุคที่สาม หลังจากที่คนแคระฟื้นฟูอาณาจักรใต้ภูเขาโลนลี่แล้ว ชาวมนุษย์จึงกลับไปตั้งถิ่นฐานที่เดลอีกครั้ง
เดลล่มสลายลงอีกครั้งในช่วงสงครามแหวนเมื่อถูกมอร์ดอร์และชาวอีสเตอร์ลิงรุกราน ชาวเดลลี้ภัยไปยังเอเรบอร์กับพวกคนแคระ กษัตริย์ดาอินที่ 2 แห่งเอเรบอร์ (ไอร์อ้อนฟุต) กับกษัตริย์แบรนด์แห่งเดลถูกสังหารในระหว่างการสัประยุทธ์แห่งเดล เมื่อเซารอนสิ้นอำนาจแล้ว เดลจึงได้ฟื้นฟูอาณาจักรอีกครั้ง
นาคร ศิลาชัย
นาคร ศิลาชัย ​ เกิดวันที่ 2 เมษายน พ.ศ. 2507 เป็นนักแสดง พิธีกร ชาวไทย จบการศึกษาระดับอุดมศึกษาคณะศิลปกรรมศาสตร์ จุฬาลงกรณ์มหาวิทยาลัย มีผลงานเป็นพิธีกรร่วมในยุทธการขยับเหงือก เป็นพิธีกร รายการ สาระแนจังดึก, นั่งยางโชว์
ประวัติ
ด้านการแข่งขันเจ็ตสกี ได้รับรางวัลการแข่งขันมากมาย ไม่ว่าจะเป็น แชมป์ถ้วยพระราชทาน สมเด็จพระเทพฯ รุ่น Pro runabout 800 super stock ปี 2547, แชมป์ประเทศไทยปี 2545 Novice runabout 0-1200 stock, ผลงานระดับนานาชาติเช่น แชมป์ประเทศไทย การแข่งขันเจ็ตสกี ชิงแชมป์ไทยแลนด์ โอเพ่นปี 2542 และได้รับรางวัล Novice runabout 1200 stock, Novice runabout 1200 stock-slalom, Novice runabout 1200 Limited-slalom จากสหรัฐอเมริกา รวมถึงรางวัล Novice runabout 1200 stock-slalom ยังเป็นการทำลายสถิติโลกอีกด้วย นอกจากนี้ยังร่วมแข่งขันชิงแชมป์โลกที่สหรัฐอเมริกาในรุ่น Pro-am runabout 800 super stock
บ็อบบี ฟิช
รอเบิร์ต แอนโทนี ฟิช (Robert Anthony Fish) เกิด October 27, 1976 เป็นนักมวยปล้ำอาชีพชาวอเมริกันที่รู้จักในสมาคม Ring of Honor, Evolve Wrestling, และ Pro Wrestling Noah ในญี่ปุ่น เป็นแชมป์ ROH World Tag Team Championship 3สมัยร่วมกับ Kyle O'Reilly ในนาม reDRagon และแชมป์ ROH World Television Championship 1สมัย นอกจากนี้ยังปล้ำให้กับ New Japan Pro-Wrestling (NJPW), เป็นแชมป์ IWGP Junior Heavyweight Tag Team Championship 2สมัยร่วมกับ O'Reilly ปี 2017-2021 ได้มาอยู่กับWWEสังกัดNXTเป็นแชมป์ NXT Tag Team Championship ร่วมกับ The Undisputed Era
หุ้นสามัญ
ในตลาดหลักทรัพย์แห่งประเทศไทย หุ้นสามัญที่จดทะเบียนจะมีชื่อย่อ เช่น ธนาคารกรุงเทพ ชื่อย่อคือ BBL หุ้นประเภทอื่นที่มีการจดทะเบียนในตลาดหลักทรัพย์แห่งประเทศไทยจะมีเครื่องหมาย -(ขีด) ต่อจากชื่อย่อ แล้วตามด้วยประเภทของตราสารทุน เช่น
ปฏิบัติการคอนดอร์
แผนการนี้ (ซึ่งมีจุดมุ่งหมายแต่เพียงในนามเพื่อขจัดอิทธิพลและแนวคิดคอมมิวนิสต์หรือโซเวียต) ได้รับการจัดตั้งขึ้นเพื่อปราบปรามขบวนการต่อต้านนโยบายเศรษฐกิจเสรีนิยมใหม่ของรัฐบาลที่เข้าร่วมแผนการซึ่งพยายามเดินสวนทางกับนโยบายเศรษฐกิจของยุคก่อนหน้า
เนื่องด้วยลักษณะซ่อนเร้นของปฏิบัติการคอนดอร์ ตัวเลขที่แน่นอนของผู้เสียชีวิตที่เป็นผลโดยตรงจากปฏิบัติการจึงเป็นที่โต้แย้งอย่างมาก แหล่งข้อมูลบางแหล่งประเมินว่าอาจมีผู้เสียชีวิตอย่างน้อย 60,000 คนจากปฏิบัติการ ประมาณ 30,000 คนในจำนวนนั้นอยู่ในอาร์เจนตินา; เอกสารชุดที่เรียกว่า "จดหมายเหตุแห่งความน่าสะพรึงกลัว" ระบุว่ามีผู้ถูกสังหาร 50,000 คน ผู้สูญหาย 30,000 คน และผู้ถูกจำคุก 400,000 คน; เจ. แพทริซ มักเชร์รี นักรัฐศาสตร์ชาวอเมริกัน ระบุในบทความเรื่องหนึ่งเมื่อ พ.ศ. 2545 ว่ามีผู้เสียชีวิตอย่างน้อย 402 คนจากปฏิบัติการต่าง ๆ ข้ามพรมแดนระหว่างประเทศ และกล่าวในบทความอีกเรื่องเมื่อ พ.ศ. 2552 ว่าผู้ที่ "ได้ลี้ภัยไปต่างประเทศแล้ว" และ "ถูกลักพาตัว ทรมาน และสังหารในประเทศพันธมิตร หรือถูกส่งตัวกลับประเทศบ้านเกิดอย่างผิดกฎหมายเพื่อจะถูกประหารชีวิต ... บุคคลเหล่านั้นหลายร้อยคน หรือหลายพันคน —ตัวเลขสุดท้ายยังไม่ได้รับการสรุปแน่นอน— ถูกลักพาตัว ทรมาน และสังหารในปฏิบัติการคอนดอร์" เหยื่อของปฏิบัติการรวมถึงผู้คัดค้านรัฐบาลและผู้นิยมฝ่ายซ้าย ผู้นำสหภาพและผู้นำชาวไร่ชาวนา นักบวชและแม่ชี นักศึกษาและครูอาจารย์ ปัญญาชนและผู้ต้องสงสัยว่าเป็นนักรบกองโจร แม้สำนักข่าวกรองกลาง (ซีไอเอ) จะบรรยายปฏิบัติการนี้ว่าเป็น "ความพยายามร่วมกันระหว่างฝ่ายข่าวกรอง/ฝ่ายรักษาความมั่นคงของหลายประเทศในอเมริกาใต้เพื่อต่อสู้กับการก่อการร้ายและการบ่อนทำลาย" แต่คำ นักรบกองโจร ก็ถูกใช้เป็นเพียงข้ออ้าง เนื่องจากบุคคลเหล่านั้นไม่เคยมีจำนวนมากหรือแข็งแกร่งพอที่จะควบคุมพื้นที่ ได้รับการสนับสนุนอย่างเป็นรูปธรรมจากมหาอำนาจต่างชาติ หรือคุกคามความมั่นคงของชาติ สมาชิกสำคัญของปฏิบัติการคอนดอร์ได้แก่รัฐบาลต่าง ๆ ในชิลี, บราซิล, โบลิเวีย, ปารากวัย, อาร์เจนตินา และอุรุกวัย ส่วนเปรูและเอกวาดอร์ได้เข้าร่วมปฏิบัติการภายหลังโดยมีบทบาทไม่มากนัก
รัฐบาลสหรัฐสมัยประธานาธิบดีจอห์นสัน, นิกสัน, ฟอร์ด, คาร์เตอร์ และเรแกน คอยอำนวยความสะดวกในการวางแผน การประสานงาน การฝึกอบรมการทรมาน การสนับสนุนทางเทคนิค และให้ความช่วยเหลือทางทหารแก่บรรดาผู้ยึดอำนาจการปกครองของประเทศที่เข้าร่วมปฏิบัติการ ความช่วยเหลือดังกล่าวมักถูกส่งผ่านสำนักข่าวกรองกลาง
ฮออิม
ฮออิม (1570-1647) เกิดในนาจู จังหวัดช็อลลาใต้ เป็นแพทย์นักวิทยาศาสตร์จากตระกูลฮอแห่งฮายาง ระหว่างรัชสมัยของพระเจ้าซ็อนโจแห่งโชซ็อนในเกาหลี เขาเป็นที่รู้จักจากการสนับสนุนเรื่องการพัฒนาการฝังเข็ม พ่อของเขา Heo Eok Bok เป็นที่รู้จักจากความสามารถในการเป่าฟลุตและฐานะนักร้อง แม่ของเขาเป็นชนชั้นสูง เป็นทายาทรุ่นที่ 7 ของฮอโจ ผู้เป็นเสนาบดีระหว่างรัชสมัยของพระเจ้าเซจงมหาราช
พายุยามาเนโกะ
ยามาเนโกะ เป็นชื่อพายุหมุนเขตร้อนในรายชื่อชุดที่ 5 ลำดับที่ 19 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น ชื่อพายุในลำดับนี้แต่แรกเริ่มเคยใช้ชื่อ วาชิ (鷲 Washi; ) มาก่อน แต่ถูกถอนออกไปในฤดูกาล 2554 ต่อมาจึงใช้ชื่อ ฮาโตะ (鳩 Hato; ) แทน แต่ก็ถูกถอนออกไปอีกครั้งในฤดูกาล 2561
พายุวาชินั้นอาจหมายถึง
พายุฮาโตะนั้นหมายถึง
ส่วนชื่อยามาเนโกะนั้น ในปัจจุบันยังไม่เคยถูกนำมาใช้เป็นชื่อพายุ
ธนิดา กาญจนวัฒน์
ธนิดา กาญจนวัฒน์ (เกิด 16 กันยายน พ.ศ. 2527) ชื่อเล่น จินนี่ เป็นนักแสดงและนางแบบชาวไทย เริ่มเข้าสู่วงการบันเทิงในปี พ.ศ. 2548 เข้าร่วมประกวดมิสไทยแลนด์เวิลด์ เข้ารอบ 6 คนสุดท้าย หลังจากนั้นช่อง 3ได้ส่งเธอเป็นตัวแทนสาวไทยเชื้อสายจีน เข้าร่วมประกวด มิสไชนิสอินเตอร์เนชั่นแนล ปี 2006 ที่ ฮ่องกง ได้ตำแหน่งรองอันดับ 1 หลังจากนั้นจึงได้เซ็นสัญญาเป็นนักแสดงทางสถานีวิทยุโทรทัศน์ไทยทีวีสีช่อง 3 โดยรับบทเป็นนางเอกคู่กับ ณัฐพล ลียะวณิช สองเรื่องคือเรื่อง ยอดกตัญญู และ สุกี้ยากี้ หลังจากนั้นจึงได้รับบทรองและบทร้ายตามลำดับ ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ
จบการศึกษาระดับประถมจากโรงเรียนวัฒนาวิทยาลัย ระดับมัธยมศึกษาจากโรงเรียนอัสสัมชัญคอนแวนต์ ระดับปริญญาตรีสาขาการบัญชี คณะบริหารธุรกิจ มหาวิทยาลัยอัสสัมชัญ (เอแบค) และระดับปริญญาโท สาขาการจัดการวัฒนธรรม จุฬาลงกรณ์มหาวิทยาลัย เมื่อปี พ.ศ. 2553
เท็นริเกียว
เท็นริเกียว (天理教 (Tenrikyō)) บางครั้งเขียนเป็น ลัทธิเท็นริ (Tenriism) เป็นศาสนาญี่ปุ่นใหม่ (Japanese new religion) ที่ไม่ได้นับถือแบบเอกเทวนิยมหรือสรรพเทวนิยม มีต้นกำเนิดจากหลักคำสอนของหญิงที่มีชื่อว่ามิกิ นากายามะในคริสต์ศตวรรษที่ 19 ซึ่งผู้ติดตามเรียกเธอว่า "โอยาซามะ" ผู้ติดตามเท็นริเกียวเชื่อว่าเทพผู้สร้าง เทพแห่งความจริง มีพระนามหลายแบบ เช่น "สึกิฮิ", "เท็นริ-โอ-โนะ-มิโกโตะ" และ "โอยางามิซามะ (พระเจ้าผู้เป็นบุพการี)" ทรงเปิดเผยเจตจำนงของพระองค์ผ่านมิกิ นากายามะในฐานะศาลเจ้าของเทพเจ้า (Shrine of God) และถึงผู้ที่มีบทบาทในระดับที่น้อยกว่าในฮนเซกิ อิโซ อิบูริ และผู้นำคนอื่น ๆ จุดมุ่งหมายทางโลกของเท็นริเกียวคือสั่งสอนและสนับสนุนชีวิตอันผาสุข (Joyous Life) ที่กระทำด้วยกุศลธรรมและสติสัมปชัญญะ ซึ่งมีชื่อเรียกว่า ฮิโนกิชิง
ศูนย์ปฏิบัติการหลักของเท็นริเกียวในปัจจุบันอยู่ที่สำนักงานใหญ่ศาลเจ้าเท็นริเกียว (เท็นริ จังหวัดนาระ ประเทศญี่ปุ่น) ซึ่งมีศาลเจ้าที่ได้รับการสนับสนุนทั่วญี่ปุ่น 16,833 แห่ง มีศาสนิกชนในประเทศญี่ปุ่น 1.75 ล้านคน และประมาณการว่ามีศาสนิกชนมากกว่า 2 ล้านคนทั่วโลก
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2 และ 3) และ 2 คน (สำหรับเขตเลือกตั้งที่ 4)
คะแนนรวมทั้งหมดในกลุ่มจังหวัดที่ 2
กลุ่มจังหวัดที่ 2 ประกอบไปด้วยจังหวัดอุตรดิตถ์ จังหวัดพิษณุโลก จังหวัดเพชรบูรณ์ จังหวัดพิจิตร จังหวัดชัยภูมิ จังหวัดขอนแก่น จังหวัดลพบุรี จังหวัดนครสวรรค์ และจังหวัดอุทัยธานี ทั้งหมด 9 จังหวัด
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 2
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 2
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 2 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดขอนแก่น
ผลการเลือกตั้งสมาชิกสภาผู้แทนราษฎรแบบสัดส่วน จังหวัดขอนแก่น
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองขอนแก่น อำเภอมัญจาคีรี และอำเภอบ้านแฮด
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอบ้านไผ่ อำเภอพล อำเภอหนองสองห้อง อำเภอชนบท อำเภอแวงน้อย อำเภอแวงใหญ่ อำเภอเปือยน้อย อำเภอโนนศิลา และอำเภอโคกโพธิ์ไชย
โทบี เลนนาร์ด มัวร์
โทบี เลนนาร์ด มัวร์ (Toby Leonard Moore; เกิด 28 เมษายน พ.ศ. 2524) เป็นนักแสดงชาวออสเตรเลียซึ่งเป็นที่รู้จักกันดีในบทบาท วิกเตอร์ ในภาพยนตร์เรื่อง จอห์น วิค แรงกว่านรก (2014) รับบท เจมส์ เวสลีย์ ในซีรีส์เน็ตฟลิกซ์เรื่อง แดร์เดวิล (2015) และ Bryan Connerty ในซีรีส์ของโชว์ไทม์เรื่อง บิลเลียนส์ (2016 - ปัจจุบัน)
อ้างอิง
1981
ฮัวหิม
ฮัวหิม (Hua Xin; ) ชื่อรอง จื่อยฺหวี่ (子魚) เป็นขุนนางที่มีชีวิตอยู่ในช่วงปลายราชวงศ์ฮั่นตะวันออกและยุคสามก๊ก ในตอนแรกเขารับราชการโดยตรงภายใต้ราชสำนักฮั่น ต่อมาเขารับใช้ภายใต้ซุนเซ็กและภายใต้โจโฉ เขายังคงรับราชการในวุยก๊กในช่วงสามก๊กในรัชสมัยของพระเจ้าโจผีและพระเจ้าโจยอย
ดูเพิ่ม
157231
ลูคา ซานโตลินี
ลูคา ซานโตลินี เกิดเมื่อวันที่ 22 กุมภาพันธ์ ค.ศ. 1985  เป็นนักการเมืองประเทศซานมารีโน และเป็นผู้สำเร็จราชการ ดำรงตำแหน่งร่วมกับเมียร์โก โตมัสโซนี ตั้งแต่วันที่ 1 ตุลาคม ค.ศ. 2018 ลูคา ซานโตลินี ดำรงตำแหน่งสมาชิกสภา ตั้งแต่ปี ค.ศ. 2012 และสำเร็จการศึกษาสาขาความสัมพันธ์ระหว่างประเทศที่มหาวิทยาลัยโบโลญญา และวรสารศาสตร์ที่มหาวิทยาลัยอูร์บีโน
ฟังก์ชันแฮช
ฟังก์ชันแฮช (hash function) คือวิธีการอย่างหนึ่งซึ่งทำให้ข้อมูลส่วนหนึ่งหรือทั้งหมด ให้กลายเป็นจำนวนเล็กๆ อันหนึ่งอย่างมีปฏิสัมพันธ์ ซึ่งจำนวนดังกล่าวเปรียบได้ว่าเป็น "ลายนิ้วมือ" ของข้อมูล ขั้นตอนวิธีของฟังก์ชันแฮชส่วนใหญ่จะเป็นการแบ่งย่อยข้อมูลและการผสมข้อมูลย่อยทั้งหมดเข้าด้วยกันเพื่อให้ได้ผลลัพธ์สุดท้าย ผลลัพธ์ดังกล่าวอาจเรียกว่า ผลบวกแฮช (hash sum) ค่าแฮช (hash value) รหัสแฮช (hash code) หรือเรียกว่า แฮช (hash) เฉยๆ ก็ได้ บ่อยครั้งที่การเอ่ยถึงแฮชจะหมายถึงฟังก์ชันแฮชโดยปริยาย ปกติแล้วฟังก์ชันแฮชจะทำงานผ่านดัชนีที่เก็บไว้ในตารางแฮชที่อยู่ในหน่วยความจำหรือแฟ้มข้อมูลชั่วคราว
อาสนวิหารอะเลคซันดร์ เนฟสกี
อาสนวิหารอะเลคซันดร์ เนฟสกี (Aleksander Nevski katedraal) เป็นอาสนวิหารออร์โธดอกซ์ในย่านเมืองเก่าของทาลลินน์, เอสโตเนีย ถูกสร้างขึ้นจากการออกแบบโดย Mikhail Preobrazhensky ในรูปแบบรัสเซียฟื้นฟูทั่วไปในระหว่างปี 1894 และ 1900 ในช่วงเวลาที่เอสโตเนียเป็นส่วนหนึ่งของจักรวรรดิรัสเซีย อาสนวิหารอะเลคซันดร์ เนฟสกี เป็นวิหารออร์โธดอกซ์แบบโดมที่ใหญ่ที่สุดของทาลลินน์ สร้างเพื่ออุทิศให้กับนักบุญอะเลคซันดร์ เนฟสกีซึ่งในปี 1242 ชนะยุทธการบนน้ำแข็งบนทะเลสาบไปปัสในน่านน้ำของเอสโตเนียในปัจจุบัน อเล็กซิสที่สองผู้เฒ่ารัสเซียผู้ล่วงลับไปแล้วเริ่มทำพันธกิจฐานะปุโรหิตในคริสตจักร
วิหารเล็กซานเดอร์เนฟสกีตั้งอยู่บนเนินโตมเปียซึ่งเป็นหนึ่งในหลาย ๆ ที่ที่เชื่อว่า Kalev พ่อของ Kalevipoeg ฮีโร่ตามตำนานพื้นบ้านเอสโตเนียถูกฝังอยู่ เนื่องจากสหภาพโซเวียตไม่สนับสนุนศาสนาอย่างเป็นทางการ โบสถ์หลายแห่งรวมถึงอาสนวิหารนี้จึงถูกทิ้งให้เสื่อมโทรม โบสถ์นี้ได้รับการบูรณะอย่างพิถีพิถันนับตั้งแต่เอสโตเนียได้รับอิสรภาพจากสหภาพโซเวียตในปี 1991